# Lea Rukavina Kralj

Već 9 godina radim kao specijalist ginekologije i opstetricije u Ambulanti za zdravstvenu zaštitu žena Doma zdravlja Zagreb Zapad na Trešnjevci.

Tijekom specijalizacije na Klinici Sveti Duh  i kasnije pohađala sam niz stručnih kongresa i usavršavanja te završila postdiplomski studij iz ultrazvuka u ginekologiji i porodništvu, a posljednjih godinu dana radim i kao stručni suradnik u Poliklinici Harni. Rad u primarnoj zdravstvenoj zaštiti me posebno ispunjava jer mislim da je očuvanje zdravlja i prevencija bolesti od iznimne važnosti, isto kao i individualni pristup pacijentu, a upravo je primarna medicine ono što omogućava takav pristup.

Posebno me interesira područje ginekološke endokrinologije, sa naglaskom na menopauzalnim smetnjama te infekcijama u ginekologiji.

Veliko veselje mi predstavlja suradnja sa magistrom Almom Marković, jer zajedničkom suradnjom postižemo komplementarnost klasične medicine i fitoterapije, na veliko zadovoljstvo pacijenata, ali i nas samih.